देश के पूर्व प्रधानमंत्री अटल बिहारी वाजपेयी पंचतत्व में विलीन हो चुके हैं। स्वर्णिम चतुर्भुज योजना के जरिए देश में उम्दा सड़कों का जाल बिछना अटल बिहारी वाजपेयी की ही देन था। वहीं उनके नाम से चलने वालीं कुछ ऐसी योजनाएं भी हैं जिन्होंने देश के किसानों और बुजुर्गों को आर्थिक सक्षमता प्रदान की है। ऐसे में अटल पेंशन योजना की बात करें तो इसमें महीने के महज 210 रुपये के निवेश से रिटायरमेंट के बाद 5000 रुपये की पेंशन मिल सकती है। हम अपनी इस खबर में आपको इन्हीं योजनाओं के बारे में जानकारी दे रहे हैं।